Diari Oficial de la Generalitat Valenciana


Sumari del DOGV 325, del 03-01-1986 (1986/805531)

DECRET 194/1985, de 9 de desembre, del Consell de la Generalitat Valenciana, pel qual s'aprova el Pla General d'Escorxadors de la Comunitat Valenciana.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/09/194/dof/vci/html**

### Dades del document

Número de DOGV
:   325

Data del DOGV
:   03-01-1986

Secció del DOGV
:   DISPOSICIONS GENERALS

Número del document
:   1986/805531


Data del document
:   09-12-1985

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 194/1985, de 9 de desembre, del Consell de la Generalitat Valenciana, pel qual s'aprova el Pla General d'Escorxadors de la Comunitat Valenciana.  
El Reial Decret 800/1984, de 26 de març, pel qual es regula la concessió de beneficis a les plantes d'escorxament de bestiar, centres de distribució de carn i mitjans de transport, estableix que les subvencions s'atorgaran als titulars, dels establiments industrials mitjançant les respectives Comunitats Autònomes.   
En l'article segon s'estableix que les Comunitats Autònomes, per poder beneficiar-se de les mesures contingudes en el Pla, hauran d'adequar l'ordenació dels escorxadors dins de cada territori autònom a les dimensions estructurals i econòmiques contingudes en el Pla General Indicatiu d'Escorxadors.   
Així mateix s'estableix que la ubicació, els municipis que s'hi integren i el nombre de les instal·lacions noves tenen caràcter indicatiu i són revisables per les Comunitats Autònomes.   
La Conselleria d'Agricultura i Pesca, mitjançant la Direcció General de Política Agroalimentària, ha realitzat els estudis pertinents per delimitar el nombre d'Escorxadors adequat a les necessitats de la Comunitat Valenciana, la ubicació i les zones d'influència d'aquestos, amb la finalitat de cobrir uns objetius econòmics (ordenació territorial dels escorxadors, disminució del trànsit de bestiar viu i increment de l'eficàcia productiva del sector) i sanitaris (major eficàcia del servei d'inspecció veterinària i lluita contra epizoòties, millorament de la situació sanitària i del control de l'escorxament i comerç clandestí de bestiar i carn).   
En incrementar-se la capacitat d'escorxament, el nombre d'escorxadors proposat per a la Comunitat Valenciana s'ha reduït sensiblement en relació al del Reial Decret 800/1984, 19 de març, amb la finalitat d'augmentar l'eficiència econòmica de les diferents instal·lacions al incrementar-se la capacitat de sacrifici d'aquestes.   
Els estudis esmentats han estat donats a conéixer a les tres Diputacions Provincials de la Comunitat Valenciana per tal que puguen emetre l'informe corres ponent .   
Per tot açò, a proposta del Conseller d'Agricultura i Pesca i de conformitat amb el que s'estableix a l'article 35.c) de la Llei 5/1983, de 30 de desembre, de Govern Valencià, prèvia deliberació i aprovació del Consell de la Generalitat Valenciana, en sessió celebrada el dia 9 de desembre de 1985,   
DECRETE:   
Article primer  
S'aprova el Pla General d'Escorxadors de la Comunitat Valenciana, amb les dimensions estructurals, i econòmiques, ubicació, i nombre d'instal·lacions que s'indiquen a l'Annex d'aquesta Disposició.   
Article segon  
Els beneficis que podran atorgar-se mitjançant la Conselleria d'Agricultura i Pesca als titulars de les instal·lacions per a l'execució de les actuacions previstes en aquest Pla d'Escorxadors seran les indicades en el Reial Decret 800/1984, de 26 de març.   
Aquest beneficis seran compatibles amb els que les Diputacions Provincials de la Comunitat Valenciana puguen arbitrar amb càrrec als propis pressupostos, sempre que no superen el valor de la inversió.   
Article tercer  
Cadascun dels escorxadors inclosos en el Pla haurà de complir el Reial Decret 3263/1976, de 26 de novembre, el Reial Decret 1644/1981, de 3 d'Agost, a l'Annex I, i el Reial Decret 333/1984, de 25 de gener.   
Article quart  
Els Escorxadors Comarcals i Municipals, els centres de distribució de carns i els serveis de transports inclosos en el Pla hauran d?entrar en funcionament abans del 5 d'agost de 1986.   
Igualment, en aquesta mateixa data hauran de ser en funcionament aquells escorxadors no municipals ni comarcals que, en virtut de concerts específic puguen ser inclosos en el Pla de la Comunitat Valenciana i siguen de nova instal·lació o necessiten alguna modificació.   
A partir d'aquesta data es consideraran extingits els beneficis indicats en l'article segon de la present disposició.   
Article cinqué  
Els municipis que amb caràcter indicatiu, són integrats a la zona d?influència dels escorxadors (veure Annex de la present disposició), s'establiran reglamentàriament per la Conselleria d'Agricultura i Pesca.   
Article sisé  
A mesura que la Conselleria d'Agricultura i Pesca aprove les Memòries Tècniques i Econòmiques corresponents a les inversions unitàries, ja siguen d?escorxadors, centres de distribució de carn o mitjans de transport, iniciarà els tràmits oportuns a l'efecte de la concessió dels beneficis atorgats als titulars d'aquelles.   
Article seté  
En els casos d'instal·lacions de titularitat no exclusivament pública contemplats en els articles tercer, paràgraf primer, i sisé del Reial Decret 800/1984, la Direcció General de Política Agroalimentaria sol·licitarà la documentació complementària que estime necessària a l'efecte de titularitat, valoració i organització empresarial.   
Així mateix, la Direcció General de Política Agroalimentària haurà d'acceptar expressament els concerts que puguen subscriure?s per escorxadors de titularitat privada amb els municipis, a l'efecte de la concessió de beneficis.   
Article vuité  
La Direcció General de Política Agroalimentària resoldrà els expedients de concessió de les subvencions que puguen correspondre als titulars de les instal·lacions i ordenarà les transferències corresponents una vegada justificades com cal les inversions que s'executen mitjançant les corresponents certificacions d'obra.   
Article nové  
Es faculta la Conselleria d'Agricultura i Pesca per a dictar les disposicions complementàries necessàries en desenvolupament del present Decret, així com per introduir-hi les modificacions necessàries a l'Annex, vista la falta d'iniciatives algun dels escorxadors indicats, per causes de força major o per motius d'una major economia en la inversió i/o reducció de la capacitat global d'escorxament.   
DISPOSICIO ADDICIONAL  
Les Conselleries competents en matèria d'Agricultura, Comerç i Sanitat constituiran un grup de treball integrat per representants d'aquestes, amb el fi de realitzar les actuacions oportunes per tal que els titulars de les instal·lacions incloses en el Pla d'Escorxadors inicien estratègies conjuntes de comercialització encaminades a evitar així la competència deslleial i a procurar-ne una oferia de qualitat objectivament contrastada i mecanismes de promoció d'aquesta.   
DISPOSICIO FINAL  
El present Decret entrarà en vigor el mateix dia de la publicació al Diari Oficial de la Generalitat Valenciana.   
València, a 9 de desembre de 1.985.   
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LUIS FONT DE MORA MONTESINOS  
Veure imatge


Còpia Permalink ELI